Ondersoek na Heroldsbaai-ma, kinders se dood duur voort | Netwerk24
Deur Jackie Kruger 24 Desember 2019 08:47
Die polisie se geregtelike ondersoek na die dood van Heidi Scheepers (36) en haar kinders, Hugo (2) en Cuzette (6), van Heroldsbaai is nog nie afgehandel nie.
“Die ondersoek duur voort,” sê kapt. Malcolm Pojie, ’n polisiewoordvoerder, by navraag. Volgens hom gaan die polisie nie verdere besonderhede oor die ondersoek bekend maak nie.
Op die vraag of die polisie kan sê of dit selfdood was, sê Pojie die polisie volstaan met sy vorige antwoord dat geen misdaad vermoed word nie.
Die polisie het onlangs ook die amptelike uitslag van die volledige lykskouingsverslag ontvang, maar gaan ook nie verdere besonderhede daaroor bekend maak nie, uit respek vir die familie.
Heidi en die kinders het op 22 Oktober in hul Volkswagen Caravelle oor ’n afgrond by Voëlklip, ’n uitkykpunt by Heroldsbaai, gestort.
* Scheepers het nie gereageer op navrae om kommentaar oor ’n berig Sondag in Rapport dat hy na bewering ’n nuwe vriendin het nie.
Meer oor: Hugo | Heidi Scheepers | Ettienne Scheepers | Heroldsbaai | Voëlklip | Ondersoek
Voëlklip: Etienne ‘het nuwe vriendin’